section_heading: Glazba
paragraph_text: Glazba na Orchidu spaja elemente nadahnute progresivnim rockom i akustične dionice tradicionalne glazbe s vriskovima black metala i growlovima death metala, ali i čistim vokalima. Također sadrži utjecaje jazza i melodične dionice svirane na glasoviru i akustičnim gitarama. Kritičari su opisali zvuk albuma "jedinstvenim". Jim Raggi napisao je: "Ako želite više deathast Opeth usmjereniji na skladanje pjesama, preskočite na My Arms, Your Hearse i otamo nastavite dalje. Ako tražite jedinstveno putovanje glazbom izgrađenom na harmonijama dviju gitara koje prelaze u dionice kad i dvije gitare i bas-gitara sviraju različite stvari, povremenim stop-start prijelazima i nježnim svestranim [skladbama], počnite ovdje."